Diari Oficial de la Generalitat Valenciana


Sumari del DOGV 4737, del 22-04-2004 (2004/3273)

RESOLUCIÓ de 22 de març de 2004, del conseller de Territori i Habitatge, per la qual s'aprova definitivament el Programa d'Actuació Integrada per a la gestió directa de l'àrea de sòl dotacional públic 1a fase Parc logístic de Riba-roja de Túria, que incorpora memòria del programa i projecte d'urbanització s'adjudica la condició d'urbanitzador a l'Institut Valencià d'Habitatge, SA, en la seua condició d'empresa pública que depén de la Conselleria de Territori i Habitatge i es resolen les al·legacions presentades en el sentit que es conté en la resolució d'aprovació provisional, del director general de Transports de data 20 de gener del 2004, degudament notificada als interessats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3273


Data del document
:   22-03-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Riba-roja de Túria
    * pla d'urbanisme

RESOLUCIÓ de 22 de març de 2004, del conseller de Territori i Habitatge, per la qual s'aprova definitivament el Programa d'Actuació Integrada per a la gestió directa de l'àrea de sòl dotacional públic 1a fase Parc logístic de Riba-roja de Túria, que incorpora memòria del programa i projecte d'urbanització s'adjudica la condició d'urbanitzador a l'Institut Valencià d'Habitatge, SA, en la seua condició d'empresa pública que depén de la Conselleria de Territori i Habitatge i es resolen les al·legacions presentades en el sentit que es conté en la resolució d'aprovació provisional, del director general de Transports de data 20 de gener del 2004, degudament notificada als interessats. [2004/X3273]
  
Vist el Programa d'Actuació Integrada (en endavant PAI) de l'àrea de sòl dotacional 1a fase del Parc logístic de Riba-roja de Túria (València), el promotor del qual és la Generalitat Valenciana, a través de l'Institut Valencià d'Habitatge, SA (en endavant, IVHSA), i de conformitat amb els següents,
  
Antecedents de fet
  
Primer. Per resolució del conseller d'Obres Públiques, Urbanisme i Transports, de 6 de març de 2001, es va aprovar el Pla especial de delimitació de l'àrea de reserva per a l'ampliació del patrimoni municipal del sòl Parc logístic de Riba-roja de Túria. L'expropiació per taxació conjunta es va aprovar per acord de la Comissió Territorial d'Urbanisme de 16 d'abril de 2003. El Pla especial d'ordenació i usos de la 1a fase, va ser aprovat per Resolució de 27 de juny de 2002 del conseller d'Obres Públiques, Urbanisme i Transports.
  
Segon. La Conselleria de Territori i Habitatge va promoure, a través de l'Institut Valencià d'Habitatge, SA, com a empresa pública de la Generalitat Valenciana, a l'empara del que disposa l'article 42.1 de la LRAU, el Programa per al Desenvolupament de l'Actuació Integrada (PDAI), per gestió directa, de l'àrea de sòl dotacional 1a fase del parc logístic de Riba-roja de Túria, que incorporava projecte d'urbanització.
  
Tercer. La documentació es va depositar per a la seua consulta pública en els ajuntaments de Riba-roja de Túria, Loriguilla i Quart de Poblet, com també a les oficines de l'IVHSA i en la Direcció General de Transports. La informació pública es va inserir en el DOGV núm. 4517 de 9 de juny de 2003, en el diari El Mundo, de 9 de juny de 2003. Es van remetre els avisos preceptius als titulars cadastrals.
  
Durant el període d'informació pública, es van presentar 39 al·legacions de particulars, més la presentada pels ajuntaments de Riba-roja de Túria i Aldaia. Per Resolució del director general de Transports de 20 de gener de 2004 van ser desestimades, excepte la de l'Ajuntament d'Aldaia referida a la instal·lació i la conservació de basses de laminació del barranc de Poyo, i parcialment la de l'Ajuntament de Riba-roja de Túria, pel que fa a la instal·lació de comptadors d'aigua.
  
L'aprovació provisional del Programa d'Actuació Integrada de l'àrea de sòl dotacional 1a fase del Parc logístic de Riba-roja de Túria, es va efectuar per la citada resolució del director general de Transports, de data 20 de gener de 2004, i es practicà la notificació a totes les persones que al·leguen.
  
Amb data 23 de gener de 2004 va tindre entrada en el Servei Territorial de Planificació i Ordenació Territorial de València la documentació relativa al PAI ressenyat.
  
Quart. La documentació relativa al PAI ressenyat, consta de memòria, projecte d'urbanització i expedient de tramitació.
  
Cinqué. La Comissió Territorial d'Urbanisme de València, en sessió celebrada el 27 de febrer de 2004, va acordar informar favorablement l'expedient de referència i proposar al conseller de Territori i Habitatge la seua aprovació definitiva, com també adjudicar la condició d'urbanitzador a l'Institut Valencià d'Habitatge, SA, en la seua condició d'empresa pública dependent de la Conselleria de Territori i Habitatge.
  
Fonaments jurídics
  
Primer. El procediment seguit, s'ha realitzat a l'empara del que disposa l'article 42 de la Llei 6/1994, de 15 de novembre, de la Generalitat Valenciana, reguladora de l'activitat urbanística (LRAU), que estableix que les conselleries competents en habitatge o indústria, per si mateixes o a través de les empreses publiques que depenen d'aquestes podran elaborar plans, programes, plans parcials o de reforma interior, estudis de detall i projectes d'urbanització, per a la promoció de sòl amb destinació a dotacions publiques o actuacions urbanitzadores que fomenten la industrialització o l'habitatge social o altres fins públics propis de la seua competència. S'assenyala a continuació que es tindrà com a administració que actua la Generalitat, la qual haurà d'expedir cèdula d'urbanització prèvia per als programes que desenvolupe i atenir-se al seu compliment. Tot això de conformitat amb el procediment establert en els articles 38, 42 i 43 del mencionat text legal, els tràmits dels quals han sigut observats en el present procediment.
  
Segon. La documentació està completa, a l'efecte del compliment del que preceptua l'article 32 de la Llei 6/1994 de 15 de novembre, de la Generalitat Valenciana, reguladora de l'activitat urbanística.
  
La proposta compta amb cèdula d'urbanització emesa per resolució de la directora general de Planificació i Ordenació Territorial.
  
Tercer. .L'objecte del programa és la urbanització de la 1a fase del Parc logístic de Riba-roja de Túria, per a activitats relacionades amb el depòsit i la reparació de contenidors. El Pla especial d'ordenació i usos de la 1a Fase, abraça una extensió de 328.433 m2, dels quals recauen 246.959 m2 en el municipi de Riba-roja de Túria i 81.474 m2 en el de Loriguilla.
  
Quart. El programa desenvolupa les previsions del planejament especial, sense que existisca obstacle per a la seua aprovació definitiva. Consta certificat de la gerència de l'IVHSA que acredita l'existència de crèdit pressupostari suficient per a executar l'actuació, a l'efecte del que preveu l'article 76-9 WWJJ.
  
Cinqué. El conseller de Territori i Habitatge és l'òrgan competent per a l'aprovació d'aquest expedient, conforme al que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
I. Aprovar definitivament el Programa d'Actuació Integrada per a la gestió directa de l'àrea de sòl dotacional públic 1a fase Parc logístic de Riba-roja de Túria, que incorpora memòria del programa i projecte d'urbanització.
  
II. Adjudicar la condició d'urbanitzador a l'Institut Valencià d'Habitatge, SA, en la seua condició d'empresa pública dependent de la Conselleria de Territori i Habitatge.
  
III. Resoldre les al·legacions presentades en el sentit que es conté en la resolució d'aprovació provisional, del director general de Transports de data 20 de gener de 2004, degudament notificada als interessats.
  
Contra la present resolució, que posa fi a la via administrativa, es podrà interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i art. 10 i 46 de la Llei reguladora de la Jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.